
A titkos háború: izraeli fedett műveletek a 2023. október 7-ei terrortámadás tükrében

Kulcsszavak: Tanulmány
Dolgozatom elkészítése során arra kerestem a választ, hogy a 2023. október 7-ei
terrortámadás milyen hatással lesz az izraeli titkosszolgálatok által végrehajtott fedett
műveletekre. A Hamász terrortámadása súlyos veszteségeket okozott Izrael számára.
Izrael Állam függetlenségének kikiáltása óta kiemelt figyelmet fordít az ország, javai és
a lakosság biztonságára. A biztonságot katonai erő alkalmazása mellett titkosszolgálati
eszközökkel is garantálja.
Kutatásom arra fókuszált, hogy az októberben történt támadás hatására milyen
változások következnek be az izraeli fedett műveletekkel kapcsolatban. Ennek
felmérésére a következő hipotéziseket állítottam fel:
(I) Izrael képes és hajlandó a terrorszervezetek vezetői ellen ellenséges, semleges vagy
szövetséges országok területén merényleteket végrehajtani.
(II) Izrael a megelőző jellegű merényletek végrehajtását részesíti előnyben a megtorló
jellegű merényletek helyett.
(III) Izrael a 2023. október 7-én az országot ért támadás miatt fedett műveleteket
folytat a Hamász katonai és politikai vezetői ellen.
A hipotézisek alátámasztásához vagy megcáfolásához induktív kutatási módszereket
alkalmaztam. A fedett műveletekről és célzott merényletekről szóló kutatási
eredményeket kvantitatív, míg a fedett műveletek megtervezésének, megszervezésének
és végrehajtásának tanulságait kvalitatív adatokból gyűjtöttem össze.
A kutatás eredményei azt mutatták, hogy az Izraelt ért támadás után a fedett műveletek
tömeges végrehajtása helyett, a nyílt katonai eszközökkel való csapásokat választotta. A
kvantitatív és kvalitatív eredmények elemzése megerősítette, hogy Izrael bármely ország
területén képes fedett műveleteket végrehajtani és a jövőben, a megtorló műveletek
helyett, megelőző fedett műveleteket fog végrehajtani.
A kutatás eredményeiből arra a következtetésre jutottam, hogy Izrael az október 7-ei
támadás tanulságai birtokában, a megelőző fedett műveletek végrehajtására nagyobb
hangsúlyt fog fektetni, hogy egy ilyen mértékű támadás még egyszer ne következhessen
be.



